cyanic-selkie/wikianc huggingface dataset:
Mark Selby
2007–2011.
Na SP-u u snukeru 2007. u 1. kolu pobijedio je Stephena Leeja 10-7, dobivši 8 uzastopnih frejmova nakon što je gubio 0-5. Nakon toga je savladao bivšeg svjetskog prvaka, Petera Ebdona (13–8), uz 5 trocifrenih brejkova (od toga 3 uzastopna) i plasirao se u četvrtfinale. Naredni protivnik bio mu je Ali Carter. Meč je trajao preko 9 sati, a Selby je pobijedio 13–12 (imao je vodstvo 11–8, ali je Carter onda dobio 4 uzastopna frejma i poveo 11–12). Na kraju je došao do finala pobijedivši Shauna Murphyja 17–16 nakon što je zaostajao 14–16; odlučujući frejm dobio je zahvaljujući brejku od 64 poena. U finalu protiv Higginsa nakon prvih dviju sesija zaostajao je 4–12, ali je dobio svih 6 frejmova 3. sesije (2 frejma prenesena su u večernju sesiju jer su potrošili predviđeno vrijeme). Dakle, u posljednju sesiju ušao je sa zaostatkom 10–12, a kasnije se primakao Higginsu na 13–14, ali je Higgins zatim osvojio 4 uzastopna frejma i drugi put u karijeri postao svjetski prvak rezultatom 18–13. Selbyjevi rezultati donijeli su mu 110.000 funti (skoro polovinu ukupne dotadašnje zarade u karijeri). U pobjedničkom govoru Higgins je istakao da je Selby igrač koji je najviše napredovao. Rezultati u sezoni 2006/07. donijeli su mu plasman među 16 najboljih na WPBSA-listi za narednu sezonu, preciznije, 11. mjesto.
Pobjede protiv Leeja, Ebdona, Cartera i Murphyja na SP 2007. donijele su mu i nagradu "Srebrni žeton" od sponzora prvenstva za izvanredne rezultate; nagrada mu je uručena na priredbi nakon prvenstva od strane Asocijacije snukerskih novinara.
Nakon skromnog početka sezone, imao je jak nastup na drugom po važnosti profesionalnom snukerskom turniru, UK Championshipu, na kojem je došao do polufinala. Iako je protiv kasnijeg osvajača turnira, Ronnieja O'Sullivana vodio 7–5, O'Sullivan je nanizao 3 frejma uzastopno, nakon čega je Selby izjednačio na 8–8. U odlučujućem frejmu O'Sullivan je postigao maksimalni brejk i prošao u finale.
20. januara 2008. Selby je osvojio svoj prvi veći turnir – Masters u Wembleyu. Na putu do finala savladao je Hendryja, Maguirea i Dohertyja, svu trojicu rezultatom 6–5 (protiv prve dvojice zaostajao je 3–5). U finalu protiv Leeja, nakon što je na pauzu otišao s prednošću 5–3, Selby je nanizao 5 uzastopnih frejmova (a ukupno 8, jer je gubio 2–3) i tako došao do uvjerljive pobjede 10–3. Selbyjeva igra u finalu bila je na najvišem standardu; postigao je 4 trocifrena brejka (2 u posljednja 2 frejma). Brejkom od 141 poena u posljednjem frejmu izjednačio je najveći brejk na turniru, a to mu je tada bio i najveći brejk na takmičarskom nivou.
17. februara iste godine dobio je neizvjesno finale Welsh Opena protiv O'Sullivana. Iako je gubio 5–8, osvojio je 4 uzastopna frejma i slavio 9–8. Međutim, nije mogao ponoviti uspjeh s prošlog SP-a. Uprkos tome što je na SP 2008. otišao kao jedan od favorita na kladionicama, izgubio je već u 1. kolu od Marka Kinga 8–10.
Naredne godine, tokom meča 1/4 finala Welsh Opena, njegov bivši menadžer George Barmby uručio mu je sudski poziv. Na Mastersu je opet došao do finala, ali je ovog puta O'Sullivan bio bolji i slavio 10–8. Na SP 2009. plasirao se u četvrtfinale, gdje ga je tijesno porazio Higgins (12–13), koji je na kraju opet osvojio titulu, 3. put u karijeri.
Sezonu 2009/10. otvorio je dvama porazima u 1. kolima prije no što je u 1. kolu UK Championshipa nadoknadio zaostatak 4–8 protiv Jamieja Copea, postigavši 6 brejkova većih od 40 poena u tih posljednjih 5 frejmova.
17. januara 2010. osvojio je svoj drugi Masters u trećem uzastopnom finalu, koje je bilo repriza prošlogodišnjeg. O'Sullivan je napravio vodstvo od 9–6 i za titulu mu je trebao još 1 frejm, ali je Selby tada pružio možda i najbolji svoj snuker te sezone, osvojio 4 uzastopna frejma i došao do pobjede 10–9 i nagrade od 150.000 funti.
Na China Openu 2011. pobijedio je Tian Pengfeija, Milkinsa, Cartera i domaćeg favorita, Ding Junhuija, ali ga je u finalu porazio Judd Trump 8–10.
Na SP 2011. postavio je rekord postigavši najviše trocifrenih brejkova u jednom meču na SP-u – imao ih je 6 u 2. kolu protiv Hendryja. To je bio i rekord za mečeve na 13 dobijenih frejmova. S ovih 6 došao je do broja od 54 trocifrena brejka u sezoni, što je još jedan rekord.
2011/2012.
Sezonu 2011/12. počeo je osvajanjem nerangirnog Wuxi Classica 2011, pobijedivši u finalu Cartera 9–7. Nastavio je sa dobrom formom na Shanghai Mastersu, gdje je osvojio svoj drugi veći rangirni turnir savladavši u finalu Marka Williamsa 10-9, iako je zaostajao 7-9. Ova pobjeda također je značila da je Selby skinuo upravo Williamsa s 1. mjesta na WPBSA-listi, postavši tako 9. igrač na broju 1 i prvi kome je to uspjelo, a da prethodno nije osvojio SP. Također je osvojio i 4. turnir iz PTC-serije za ovu sezonu, koji spada u kategoriju manjih rangirnih turnira. U finalu je "pomeo" Marka Davisa 4-0, a u polufinalu je tijesno prošao O'Sullivana 4-3. U ukupnom poretku PTC-serije završio je na 5. mjestu, čime se kvalificirao za finalni turnir. Na ovom turniru, koji je održan u Galwayu (Irska), pobijedio je Junhuija u 1/8 finala, da bi ga u četvrtfinalu iznenađujuće lahko savladao Lee, koji je na kraju i osvojio turnir.
Na German Mastersu 2012. također je izgubio u četvrtfinalu, a na Welsh Openu je došao do finala, u kojem je bolji bio Junhui 9-6. Uslijedio je plasman u polufinale na World Openu i uprkos tome što je prokockao vodstvo 5-2 i izgubio 5-6 od Marka Allena, izgledalo je da je u formi, baš u pravom trenutku u sezoni.
Ipak, bio je prisiljen povući se sa China Opena (u 2. kolu) zbog bolova u vratu. To povlačenje bila je i mjera predostrožnosti, kako bi bio spreman za nadolazeće svjetsko prvenstvo. Sedmicu prije prvenstva izjavio je da je spreman. U 1. kolu igrao je protiv Barryja Hawkinsa, koji ga je nadigrao 10-3. Nakon meča Selby je priznao da je odradio samo 9 sati treninga i da je u meču bilo nekih udaraca koje fizički nije bio u stanju izvesti. Uprkos razočaravajućem završetku sezone, ipak je ostao na 1. mjestu WPBSA-liste zahvaljujući Trumpovom porazu od Cartera u 2. kolu (nakon Selbyjevog ispadanja Trump je mogao završiti sezonu kao br. 1 samo ako osvoji prvenstvo).
2012/2013.
mini|200px|Mark Selby s trofejem s [[European Tour 2012/2013 – 1. turnir|Paul Hunter Classica 2012.]] Objavio je da je 90% spreman tik prije početka sezone 2012/13. još uvijek se oporavljajući od bolova u vratu. Prvi turnir na kojem je nastupio nakon povratka bio je Wuxi Classic, gdje mu je, ironično, u 1/16 finala protivnik bio Hawkins. Selby je ovog puta pobijedio 5-2, a zatim prohujao pokraj Copea 5-0. Ipak, u četvrtfinalu ga je savladao Stuart Bingham 4-5. Selby je zatim dobio 7 uzastopnih mečeva na putu do četvrtfinala SP-a u snukeru "šestici", ali tu ga je porazio Trump 5-7. Nakon toga je doživio pomalo šokantan poraz u 1. kolu Australian Goldfields Opena od Jamieja Burnetta (3-5).
Izgubio je 1. mjesto na WPBSA-listi od Trumpa kad je Trump osvojio inauguralni International Championship u Kini. Međutim, samo 5 sedmica kasnije Selby je osvojio svoj treći rangirni i dotad najveći turnir u karijeri, UK Championship i vratio se na 1. mjesto. Na ovom turniru pobijedio je Michaela Whitea 6-3, Ryana Daya također 6-3 (nakon zaostatka 0-3), Neila Robertsona 6-4 (u psihički jako teškom meču, nakon što je gubio 0-4), da bi u polufinalu dosta lakše savladao Marka Davisa 9-4. Već siguran da će se vratiti na 1. mjesto nezavisno od ishoda u finalu, savladao je svog dobrog prijatelja, Shauna Murphyja, rezultatom 10-6. Meč je bio izjednačen do 6-6 (iako je Murphy imao prednost 2-4), a onda je Selby uspio dobiti 4 frejma zaredom i tako osvojiti turnir.
NGC 5086
NGC 5086 je dvostruka zvijezda i nalazi se u sazviježđu Kentaur. Prvo otkriće je napravio John Frederick William Herschel 7. aprila 1837. godine.
Mark Selby
2012/2013.
Selby je učestvovao i na turnirima iz PTC-serije. U Njemačkoj, na Paul Hunter Classicu, odbranio je prošlogodišnju titulu pobijedivši u finalu Joea Swaila 4-1. Zatim je izgubio 1–4 u finalu Antwerp Opena protiv Marka Allena, da bi zatim nastupio na Munich Openu u Münchenu. Bez većih problema došao je do finala, gdje ga je čekao Graeme Dott. Meč je bio dosta izjednačen. Ipak, u odlučujućem frejmu Dott je loše odigrao jedan defanzivni udarac, što je Selby iskoristio i napravio brejk od 90 poena i tako osvojio turnir. U ukupnom poretku PTC-serije završio je kao prvoplasirani i kvalificirao se za finalni turnir, gdje je izgubio 3–4 od Jacka Lisowskog.
NGC 5086
Najbliži NGC/IC objekti
Sljedeći spisak sadrži deset najbližih NGC/IC objekata.
Mark Selby
2012/2013.
Zatim je uslijedio Masters. U 1. kolu igrao je protiv Binghama i bio je na pragu poraza jer je zaostajao 1-5. Međutim, nije se predao i uspio je dobiti 5 uzastopnih frejmova i proći u 1/4 finala. Tu je s lahkoćom pobijedio Williamsa 6-1. Polufinalni meč protiv Dotta također je bio tijesan, no uspio ga je dobiti 6-5, plasiravši se tako u svoje 4. finale na ovom turniru u posljednjih 6 godina. Čekao ga je Robertson. Selby je od početka preuzeo inicijativu i napravio prednost od 4 frejma. Robertson je uspio prići na 2 frejma razlike kod 8-6, no Selby dobija 2 uzastopna frejma i odnosi titulu po treći put, kao i 175.000 funti.
mini|Selby na German Mastersu 2013. Na German Mastersu u Berlinu u prva 2 kola savladao je Joea Perryja i Junhuija. No, u četvrtfinalu ga je zaustavio raspoloženi Hawkins, prekinuvši tako Selbyjev niz od 18 uzastopnih pobjeda.
Naredni turnir bio je Welsh Open. Selby je ispao već u 1. kolu; iznenađujuće lahko pobijedio ga je Perry (0-4) i tako mu se revanširao za poraz na prošlom turniru. Ovim porazom Selby je opet izgubio 1. mjesto od Trumpa. Nakon toga je došao do četvrtfinala World Opena, ali je tu od njega bio bolji Robertson.
Na China Openu, u meču 1. kola protiv Marka Kinga, koji je dobio 5-1, Selby je postao četvrti igrač u historiji koji je promašio posljednju crnu kuglu za maksimalni brejk i drugi (nakon Kena Dohertyja) koji je to uradio u meču prenošenom na TV-ekranima. Zatim je pobijedio Waldena (5-2), Marka Williamsa (5-1) i Murphyja (6-2), ali je u finalu izgubio od Robertsona 6-10. Ipak, već se plasmanom u polufinale ponovo vratio na 1. mjesto liste najboljih snukeraša. Sezonu je završio na SP-u 2013, gdje je u 1. kolu bio bolji od Matthewa Selta, ali ga je u drugom izbacio kasniji finalist Barry Hawkins.
2013/2014.
U decembru, u 7. frejmu polufinalnog meča UK Championshipa protiv Waldena, Selby je postigao jubilarni 100. službeno priznati maksimalni brejk na profesionalnim turnirima. Za to je dobio nagradu od 55.000 funti uz dodatne 4.000 za najveći brejk na turniru. Narednog dana izgubio je u finalu od Neila Robertsona 7–10, iako je vodio 5-1 i 6-3.
Odbranu titule na Mastersu počeo je pobjedama protiv Marka Davisa u 1. kolu i Higginsa u četvrtfinalu, oba puta rezultatom 6–5, produživši tako svoj niz dobijenih odlučujućih frejmova na Mastersu na 11. U polufinalu je nadigrao Murphyja 6–1 i prošao u finale, u kojem ga je čekao O'Sullivan. Nakon prve sesije finala gubio je čak 1–7, a na kraju je rezultat glasio 4–10. Selby je za nastup u finalu dobio nagradu od 90.000 funti. Na World Openu savladao je Alana McManusa 5–1 u četvrtfinalu i Marca Fua 6–4 u polufinalu, ali je u finalu bolji bio Murphy 6–10.
Na Svjetskom prvenstvu najprije je pobijedio Michaela Whitea 10–9, Cartera 13–9 i McManusa 13–5 i nakon 2010. opet ušao u polufinale. U njemu je igrao protiv svjetskog broja 1, Neila Robertsona, što je bila repriza finala UK Championshipa. Ovog je puta izišao kao pobjednik (17–15), a komentatori su meč opisali kao jedan od najboljih ikad u historiji svjetskih prvenstava. U finalu ga je čekao O'Sullivan, koji je dobio svih svojih 5 finala u Crucibleu i koji je branio titulu iz prethodne 2 godine. O'Sullivan je vodio 3–0, 8–3 i 10–5, ali Selby je tada dobio 6 frejmova zaredom i prvi put došao u vodstvo, koje do kraja nije ispuštao, pobijedivši 18–14 i došavši do svoje prve titule svjetskog prvaka. Ovom pobjedom postao je deveti igrač koji je makar jednom pobijedio na turnirima koji čine tzv. trostruku krunu (SP, UK Championship i Masters) i drugi u ovoj sezoni nakon Robertsona, te 12. igrač s osvojenim SP-om i UK Championshipom. Osvajanjem titule svjetskog prvaka Selby se vratio i na broj 1 WPBSA-liste.
2014/2015.
mini|Selby na German Mastersu 2015. Na prvom rangirnom turniru u sezoni, Wuxi Classicu, izgubio je 3–5 od Liang Wenboa u 1/16 finala. U augustu 2014. osvojio je Riga Open porazivši u finalu Marka Allena 4–3, ali mu se Allen revanširao u polufinalu rangirnog Shanghai Mastersa savladavši ga u odlučujućem frejmu. Zatim je doživio iznenađujući poraz u ranoj fazi International Championshipa, koji je također bio rangirni turnir; pobijedio ga je 19-godišnji novajlija na Main Touru Oliver Lines 6–4 iako je Selby vodio 4–0. Na pozivnom turniru Šampion šampiona došao je do četvrtfinala, gdje je izgubio od Trumpa 1–6. Nakon toga je još jednom poražen u ranoj fazi turnira, ovog puta na UK Championshipu, gdje je bolji bio David Morris (4–6). U meču protiv Murphyja u 1. kolu Mastersa zaostajao je 1–5, ali je uspio izjednačiti, da bi zatim izgubio odlučujući frejm. Početkom februara 2015. došao je do svoje 5. rangirne titule osvojivši German Masters; u finalu se revanširao Murphyju za prethodni poraz pobijedivši ga 9–7.
2015/2016.
Prvo polufinale u ovoj sezoni igrao je na International Championshipu zahvaljujući pobjedi 6–4 protiv Neila Robertsona, ali je izgubio 4–9 od Higginsa. U prva dva kola UK Championshipa nije izgubio nijedan frejm, ali ga je u trećem dobro namučio Jamie Jones, koga je savladao 6–5, priznavši kasnije da je Jones zaslužio pobjedu. Zatim je eliminirao Dechawata Poomjaenga i Matthewa Selta (obojicu 6–1) prije nego što ga je u polufinalu Robertson "pomeo" 6–0. Selby je izgubio u četvrtfinalu i na Mastersu i na Welsh Openu od O'Sullivana, ali je osvojio Gdynia Open pobjedom 4–1 protiv Martina Goulda.
2016/2017.
Prvu titulu u ovoj sezoni osvojio je na Paul Hunter Classicu pobijedivši u finalu Toma Forda 4–2. Njegovo polufinale protiv Binghama na Shanghai Mastersu bio je susret dvojice prvoplasiranih sa svjetske rang-liste; Selby je pobijedio 6–5, preokrenuvši zaostatak od 3–5. U finalu protiv Ding Junhuija poveo je 3–1, ali je Kinez preokrenuo meč i na kraju pobijedio 10–6. Selby mu se revanširao u finalu International Championshipa deklasiravši ga 10–1, osvojivši 8 od prvih 9 frejmova, odnosno 7 posljednjih. To je bilo najjednostranije finale nekog rangirnog turnira još od Haikou World Opena 2012, kad je Mark Allen također deklasirao Stephena Leeja 10–1. Selby je napravio sedam brejkova većih od 50 poena, dok je Dingov najveći brejk u cijelom meču bio 47.
Bilijarska karijera
U junu 2006. osvojio je Svjetsko prvenstvo u bilijaru "osmici", koje je održano u Blackpoolu, pobijedivši u finalu Darrena Appletona 11-7. 2. februara 2015. učestvovao je na Svjetskom prvenstvu u kineskom bilijaru i došao do finala, u kojem je također igrao protiv Appletona i izgubio 19–21.
Lični život
Navijač je nogometnog kluba Leicester City, i to još od djetinjstva. Njegova pobjeda na SP-u desila se istog dana kad su nogometaši Leicester Cityja proslavljali povratak u englesku Premijer-ligu paradom na ulicama Leicestera.
Također je poznat kao ljubitelj pikada; pobijedio je Erica Bristowa 2007, a igrao je i protiv Raymonda van Barnevelda u egzibicijskim mečevima.
Selbyjev nadimak u svijetu snukera glasi "Šaljivdžija iz Leicestera" ("The Jester from Leicester"), koji je dobio od najavljivača snukerskih mečeva Richarda Bearea.
Selby je u braku s Vikki Layton, profesionalnom irskom igračicom bilijara, koja često prati njegove mečeve iz publike. Zaruke su objavili u augustu 2010, a vjenčali su se u Cancúnu (Meksiko) 24. maja 2011. Njihovo prvo dijete, kći Sofia Maria, rođeno je 11. novembra 2014. Žive u Južnom Wigstonu, u blizini Leicestera.
Rangirni turniri: 21 (12–9)
{|
Nerangirni turniri: 14 (6–8)
{|
NGC 386
NGC 386 (također poznat kao Arp 331, MCG 5-3-57 i PGC 3989) je eliptična galaksija koja je udaljena oko 255 miliona sg od Zemlje i nalazi se u sazviježđu Ribe. Najveći prečnik je 0,40 (30 hiljada sg) a najmanji 0,3 uglovnih minuta (22 hiljade sg). Prvo otkriće je napravio Bindon Blood Stoney 4. novembra 1850. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Peregrin Saksonac
Fra Peregrin Saksonac (? – 1356.) je bio prvi vikar Bosanske vikarije (1340 – 1349) koja je će kasnije prerasti u franjevačku provinciju Bosnu Srebrnu.
Istakao se radom, pa mu je to donijelo uticajnu poziciju, jer je proglašen biskupom.
Psihijatrijska bolnica Kantona Sarajevo
Psihijatrijska bolnica Kantona Sarajevo, također poznata i kao Bolnica Jagomir, namijenjena je za stacionarno liječenje i psihorehabilitaciju pacijenata oboljelih od akutnih psihoza, pogorašanja hroničnih psihoza, depresivnih poremećaja, težih oblika psihoneurotskih oboljenja, te drugih urgentnih psihijatrijskih poremećaja.
Historija
Ustanova je osnovana daleke 1948.g. Prije Agresije na BiH, ova bolnica imala je 300 postelja i 50 mjesta za dnevni tretman duševnih bolesnika, lociranih u 7 odvojenih građevinskih objekata. U toku rata Bolnica je bila smještena u prostorijama Obdaništa "Veseli cvjetovi" u naselju Bjelave, bez ikakvih uslova za smještaj, boravak i liječenje odraslih osoba uopšte. Nažalost, rad u improvizovanim uslovima na ovoj lokaciji potrajao je i nekoliko poslijeratnih godina, do 1998.g. kada je bilo moguće vratiti se u obnovljeni objekat bolnice, na matičnoj lokaciji - Jagomir. Za stacionarno liječenje obnovljen je samo jedan objekat, (ostali su devastirani i neupotrebljivi) sa 70 kreveta, što je u skladu sa pravcem usmjeravanja psihijatrijske službe Svjetske zdravstvene organizacije (WHO) ka "Psihijatriji u zajednici".
Organizacija
U ovoj bolnici rad sa bolesnicima je organizovan na tri odjeljenja:
Odjeljenje intenzivne i poluintenzivne njege
Na odjeljenje za Intenzivnu psihijatrijsku njegu hospitaliziraju se akutno psihotični, agresivni, psihomotorno uznemireni i suicidalni pacijenti, jer su najčešeće u takvom psihičkom stanju da je neophodan kontinuiran nadzor od 24 sata. Ovo je odjeljenje prilagođeno u najvećoj mogućoj mjeri, kako tehnički, odnosno građevinski, tako i organizaciono i smješteno je u prizemlju objekta.
Muško rehabiltaciono odjeljenje
Na muškom rehabilitacionom odjeljenju liječe se pacijenti koji se nakon povlačenja akutne simptomatologije premjeste sa odjeljenja intenzivne njege, te pacijenti koji se direktno primaju na ova odjeljenja u stanju blažeg psihičkog poremećaja.
Žensko rehabilitaciono odjeljenje
Na ženskom rehabilitacionom odjeljenju liječe se pacijenti koji se nakon povlačenja akutne simptomatologije premjeste sa odjeljenja intenzivne njege, te pacijenti koji se direktno primaju na ova odjeljenja u stanju blažeg psihičkog poremećaja.
Osoblje
U ustanovi radi 91 zaposlenik. Od toga je 12 ljekara specijalista, pet ljekara specijalizanta, 1 psiholog i 1 socijalni radnik, pet viših medicinskih tehničara - sestara i 37 medicinskih sestara-tehničara te potrebno administrativno i tehničko osoblje.
Od ukupnog broja zaposlenih 57 su žene a 34 zaposlenika su muškog pola. Odnos medicinskih i nemedicinskih radnika je 63 % prema 37%.
Mika Salo
Mika Juhani Salo (Helsinki, 30. novembar 1966.) je finski vozač.
Potpuni spisak rezultata u F1
(Key)(Utrke u boldu označavaju najbolju startnu poziciju) (Utrke u italicu označavaju najbrži krug utrke)
Franjevačka provincija Bosna Srebrena
Bosna Srebrena je franjevačka provincija u Bosni i Hercegovini; (Bosna Argentina); službeni latinski naziv: Provincia OFM Exaltationis S. Crucis - Bosna Argentina )
Historija
Osnovana 1339. godina kao Bosanska vikarija. Prvi vikar fra Peregrin Saksonac. Postojanje reda je odobrio svojom ahdnamom Sultan Mehmed II Osvajač, 1463., nakon zauzeća Bosne (slika desno). mini|desno|180px|Ahdnama Sultana Mehmeda II
Bosna Srebrena danas
Provincija uključuje samostane:
Indianapolis
Indianapolis je glavni i najveći grad američke savezne države Indiane. Osnovan je 1821., a prema procjeni iz 2007. imao je 795.458 stanovnika, što ga čini 13. najvećim gradom u SAD-u.
Grad je osnovan 1821. godine, tačno u centru savezne države Indiane. Tokom 19. i 20. vijeka dobio je nadimak "Američko križanje" (eng. The Crossroads of America) zbog odlične saobraćajne povezanosti.
U gradu se nalazi čuveni autodrom, koji je svakog maja mjesto održavanja auto utrke 500 milja Indianapolisa. U dvorani Conseco Fieldhouse svoje domaće utakmice igra NBA ekipa Indiana Pacers.
2.
Godina 2. (II) bila je redovna godina koja počinje u nedjelju u julijanskom kalendaru. U svoje vrijeme je bila poznata kao Godina konzulstva Vicinija i Vara  ili, rjeđe, '''godina 755. Ab urbe condita'''. Oznaka "2." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
NGC 3572
NGC 3572 (također poznat kao ESO 129-SC1) je otvoreno zvjezdano jato i nalazi se u sazviježđu Kobilica. Prvo otkriće je napravio John Frederick William Herschel 14. marta 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Gaston III
Francuski plemić Gaston, poznat i kao Gaston III, bio je plemić Béarna u srednjem vijeku.
Njegovi roditelji su bili vikont Béarna Centule IV Stariji i njegova supruga Angela od Olorona, moguća kćerka jednog vikonta.
Bio je unuk vikonta Gastona II, po kojem je i nazvan.
Gaston je bio brat plemića Rajmonda – spomenut u jednoj povelji kao "Ramundus Centulli, frater Gastonis" – i Auriola.
Plemić Gaston III je umro 1045. godine, ili možda ipak prije, ali ga se smatra vikontom, premda ga je otac nadživio.
Gastonova žena je bila gospa Adelajda, a sin im je bio vikont Centule V.
Centule, znan i kao Centule Mlađi, nadživio je oca, postavši vikont nakon svog dede.
Serie A 2011/2012.
Serie A 2011-2012. je 80. prvenstvo Italije u nogometu. Prvenstvo je počelo 9. septembar 2011. , a završava u 13. maju 2012.
Sudjeluju ekipe
desno|mini|float=right|230px|Karta Italije sa ekipama Serie A u sezoni 2011/12. godine
Tabela
'' Ažurirano: 13. maj 2012. ''
Legenda:
Najbolji strijelaci
'' Ažurirano: 13. maj 2012. ''
Luj IV, kralj Zapadne Franačke
Nakon svrgnuća njegovog oca kralja Karla Jednostavnog sa vlasti 922. godine, njegova majka i princ Luj su pobjegli u Englesku (otuda i nadimak "Prekomorski") na dvor njegovog djeda Edvarda Starijeg i njegovog strica Ethelstana, kralj Wessexa. Postao je Karolinški nasljednik nakon smrti Karla III u zatočeništvu 929. godine. On je pozvao u Englesku moćnog markiza Neustrije Hugha Velikog kako bi naslijedio kralja Rudolfa 936. godine i označio povratak Karolinške dinastije.
Savjet Ingelheima je 948. godine omogućio ekskomunikaciju vojvode Franaka. Od 950 godine, kralj je postepeno nametao svoju vlast u North Eastu, gradeći mnoge lojalnosti (posebno sa Vermandoisom) pod novom Otonskom zaštitom. Slučajno je umro od pada s konja između Laona i Reimsa 954. godine.
Biografija
Luj je imao samo dvije godine kada je njegov otac svrgnut od strane plemića. Oni su postavili Roberta I za njegovog nasljednika. Godinu dana kasnije Robert je poginuo i naslijedio ga je Rudolf, vojvoda Burgundije. Rudolfov saveznik, Herbert II, je zarobio Karlo III zbog izdaje. Kako bi zaštitila Luja njegova majka, princeza iz Engleske, ga vodi preko mora u svoju postojbinu na sigurno. Ta činjenica mu daruje u stanovništvu nadimak "Prekomorski". Živjeli su u egzilu kod kralja Ethelstana.
Smrću Rudolfa uzurpatora Francuske bez nasljednika, opća želja plemića poziva Luja IV da preuzme očevu krunu jasno uviđajući mogućnost građanskog rata u slučaju ne vraćanja "ustavnog" poredka. Iako na papiru kralj Francuske, područje pod njegovom direktnom kontrolom je bilo ništavno u stvarnosti ograničeno na nekoliko gradova koji su se mogli nabrojati na prste jedne ruke.
Dinastičku zanimljivost ovoga kralja predstavlja diplomatska igra Henrika I kralja Njemačke koji jednu svoju kćer udaje za Luja IV, a drugu za njegovog direktnog protivnika Hugu Velikog oca budućeg kralja Huge Capeta. Ta sestrinska borba za vlast na kraju će završiti istrebljenjem potomaka Luja IV.
Poslije svoje smrti 954 godine naslijeđuje ga stariji sin Lotara.
Grepci u Popovu
Grepci su selo koje je pripadalo župi Popovo u srednjem vijeku. Pominje se u dokumentu iz februara 1406. godine.
Svjetsko prvenstvo u nogometu 1962 - grupa 1
Svjetsko prvenstvo u nogometu 1962 – grupa 1 bila je jedna od četiri grupe grupne faze takmičenja na Svjetskom prvenstvu 1962. koje se odigralo u Čileu. Takmičenje u grupi 1 igralo se od 30. maja do 7. juna 1962. godine. U grupi 1 nalazile su se četiri reprezentacije: Sovjetski savez, Jugoslavija, Urugvaj i Kolumbija. Sovjetski savez kao pobjednik grupe, te Jugoslavija kao drugoplasirana ekipa kvalificirali su se u nokaut fazu Svjetskog prvenstva 1962.
Urugvaj – Kolumbija
<section begin=SP 1962 - utakmica 1 /><section end=SP 1962 - utakmica 1 />
Sovjetski savez – Jugoslavija
<section begin=SP 1962 - utakmica 5 /><section end=SP 1962 - utakmica 5 />
Jugoslavija – Urugvaj
<section begin=SP 1962 - utakmica 9 /><section end=SP 1962 - utakmica 9 />
Sovjetski savez – Kolumbija
<section begin=SP 1962 - utakmica 13 /><section end=SP 1962 - utakmica 13 />
Sovjetski savez – Urugvaj
<section begin=SP 1962 - utakmica 17 /><section end=SP 1962 - utakmica 17 />
IC 301
IC 301 (također poznat kao MCG 7-7-36, PGC 12074 i UGC 2606) je eliptična galaksija koja je udaljena oko 225 miliona sg od Zemlje i nalazi se u sazviježđu Perzej. Najveći prečnik je 0,80 (52 hiljade sg) a najmanji 0,8 uglovnih minuta (52 hiljade sg). Prvo otkriće je napravio Lewis Swift 15. septembra 1888. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
RK Konjuh Živinice
RK Konjuh je rukometni klub iz Živinica, Bosna i Hercegovina. Takmiči se u Premijer ligi, prvom rangu bosanskohercegovačkog rukometa.
Svjetsko prvenstvo u nogometu 1962 - grupa 1
Jugoslavija – Kolumbija
<section begin=SP 1962 - utakmica 21 /><section end=SP 1962 - utakmica 21 />
RK Konjuh Živinice
Historija
Klub je osnovan 25. februara 1972. godine zahvaljujući preduzeću Konjuh. Osnivačka Skupština održana je u tadašnjem Domu kulture, izabrana su sva potrebna tijela i organi potrebni za normalno funkcionisanje kluba. RK Konjuh takmičio se u Republičkoj ligi, a dvije sezone bio je član Druge lige (istok) bivše zajedničke države.
Najveći uspjeh kluba je plasiranje u četvrtfinale evropskog Challenge Kupa u sezoni 2006/2007. U sezoni 2007/2008 je ostvario svoje najbolje rezultate u istoriji kluba. Osvojio je drugo mjesto u Premijer ligi BiH, te igrao u Finalu kupa BiH, i bio poražen od Rukometnog kluba Bosna-Lido-osiguranje. Igranjem u finalu kupa izboren je nastup u EHF Kupu Pobjednika Kupova za sezonu 2008/2009.
Braco Dimitrijević
Slobodan Braco Dimitrijević (Sarajevo, 1948 – ) jest bosanskohercegovački konceptualni umjetnik. Diplomirao je na Akademiji likovnih umjetnosti u Zagrebu 1971. godine, Odsjek za slikarstvo. Od 1971. do 1973. godine pohađao je postdiplomske studije u St. Martin School of Art u Londonu.
Za njegov umjetnički razvoj značajni su studijski boravci u Londonu i Berlinu nakon kojih je stekao međunarodnu slavu i priznanje. Postigao je veliki uspjeh u evropskim metropolama i na međunarodnim smotrama konceptualne umjetnosti. Na Venecijanskom bijenalu učestvovao je 1976, 1982, 1990, 1993. i 2009. godine. Dobitnik je niza međunarodnih i domaćih nagrada. Član je Akademije nauka i umjetnosti Bosne i Hercegovine. Živi i radi u Parizu.
Karijera
Braco Dimitrijević je jedan od pionira konceptualne umjetnosti, a imao je svoju prvu samostalnu izložbu u dobi od 10 godina. Godine 1963. napravio je svoje prvo idejno djelo Zastava svijeta, u kojem je zamijenio nacionalnu zastavu alternativnim znakom. Označio je time početak njegovih umjetničkih intervencija u urbanim krajolicima.
U proteklih četrdeset godina izlagao je širom svijeta. Njegove samostalne emisije bile su prikazane na lokacijama poput: Tate galerije i Institut za moderne umjetnosti u Londonu, Kunsthalle Bern, Museum Ludwig u Kölnu, Kunsthalle Dusseldorf, Muzej modernih umjetnosti (MUMOK) u Beču, Državni ruski muzej u Sankt Peterburgu, Xin-Dong Cheng prostor savremene umjetnosti u Pekingu, Musée d'Orsay u Parizu i Muzej moderne umjetnosti u Milanu (Galleria d'Arte Moderna, Milan).
Radovi Brace Dimitrijevića nalaze se u 80 javnih kolekcija širom svijeta; Tate Gallery London, MoMA Muzej moderne umjetnosti New York, MNAM Center Pompidou, Britanski muzej London, Ludwig Museum Cologne, između ostalih.
Učestvovao je u velikim grupnim emisijama kao što su Kassel Documenta 5. Documenta 6, Documenta 9, nekoliko puta na Bijenalu u Veneciji, Bijenalu u Sao Paulu, Bijenalu u Sydneyu, kao i Bijenalu u Santa Feu, Bijenalu u Havani, Bijenalu Kwangju, Bijenalu u Moskvi. Također je učestvovao na izložbi Magiciens de la Terre u Centru Georges Pompidou u Parizu.
Dimitrijević je međunarodnu reputaciju stekao 1970ih svojom serijom slučajnih prolaznika, u kojoj su gigantski foto portreti anonimnih ljudi bili istaknuti na istaknutim fasadama i bilbordima u evropskim i američkim gradovima. Umjetnik je oponašao i druge načine veličanja važnih osoba gradeći spomenike prolaznicima i postavljajući spomen ploče u čast anonimnih građana.
Sredinom 1970ih počeo je u svoje instalacije ugrađivati ​​originalne slike posuđene iz muzejskih zbirki. Triptychos Post Historicus, realizirani u brojnim muzejima širom svijeta, ujedinjuju u skladnu sintezu visoke umjetnosti, svakodnevnih predmeta i voća. Izjava umjetnika: izražava i dijalektičku i transgresivnu prirodu njegovog opusa. U posljednjih trideset godina Dimitrijević je realizovao preko 500 Triptychos Post Historicus, sa slikarskim djelima Leonarda da Vincija, Madone sa karanfilom do Maljevičevog Crvenog kvadrata, koje se čuvaju u brojnim svjetskim muzejskim zbirkama (Tate galeriji u Londonu, Louvre, Musee National d'Art Moderne Paris, Muzej Guggenheim u New Yorku, Musée d'Orsay i Državni ruski muzej u Sankt Peterburgu).
Početkom 1980-ih, Braco Dimitrijević počeo je da pravi instalacije u kojima se divlje životinje suočavaju sa artefaktima i umjetničkim djelima, pridružujući se tako dva kulturna modela, okcidentalni model i model koji nude druge kulture koje žive u većoj harmoniji s prirodom. Godine 1998. umjetnik je u pariskom zoološkom vrtu realizirao samostalne predstave s instalacijama u kavezima lavova, tigrova, krokodila, kamila i bizona.
Izložbu je vidjelo milion ljudi, a pregledala ga je međunarodna štampa iz 40 zemalja i više puta je popraćena na CNN televiziji.
Rad Brace Dimitrijevića, kao i njegova teorijska knjiga Tractatus Post Historicus, (1976) imali su važan utjecaj na dvije tendencije koje danas dominiraju umjetničkim diskursom: kritičke prakse u javnom prostoru i intervencije u muzejskim zbirkama.
Zagreb film
Od decembra 2004. godine direktor Zagreb filma je režiser Vinko Brešan.
Robert I, kralj Zapadne Franačke
Robert I (15. august 866 – 15. juni 923) bio je kralj Zapadne Franačke od 922. do 923. Prije nego što je postao kralj Zapadne Franačke, bio je grof Poitiersa, grof Pariza, markiz Neustrije i Orleansa. Naslijedio je Karolinškog kralja Karla III.
Biografija
Robert je rođen 866. godine kao posthumni sin Roberta Silnog, grofa Anjoua. Njegov brat Odo je postao kralj Zapadne Franačke 888. godine. Zapadna Franačka je vremenom evoluirala u Francusku; Odo je premjestio prijestolnicu u Pariz. Robertova i Odova porodica je poznata kao Robertovci.
Brat kralja Oda Pariskog
Učestvovao je u odbrani Pariza od Vikinga tokom opsade Pariza (885 - 886). Njegov brat Odo je bio komadant odbrane Pariza. Za zasluge u odbrani Odo je postao kralj. Kada mu je umro brat 898. Rober je iskazao pretenzije da postane kralj.
Sukob sa Karlom Prostim
Robert se nije bunio protiv Karla Prostog sve do 921. Tada je Karlo III Prosti navukao na sebe bijes i djela plemstva i svećenstva. Robert I Francuski je podigao vojsku i proterao je Karla Prostog do Lorene. Robert je krunisan kao kralj u Reimsu 29. juna 922.
Karlo III Prosti nije mirno prihvatao da izgubi kraljevski tron, pa skuplja vojsku i sukobljava se sa Robertom I u bici kod Suasona 15. juna 923. godine. U toj bici kralj Robert je ubijen, ali Karlo Prosti ipak gubi bitku. Poslije bitke Karlo III Prosti je zatvoren, a Rudolf Burgundijski postaje novi kralj.
Morski ježevi
Morski ježevi su beskičmenjaci iz koljena Echinodermata, razred Echinoidea.
Morski ježevi su jastučastog oblika, bez drške,ali zato imaju mnogobrojne bodlje i cjevaste nožice, koje se završavaju sisaljkama. U centru trbušnog kruga su usta. Kod morskih ježeva postoji složeni aparat za žvakanje - tzv. „Aristotelova lampa“. Tijelo im je zaštićeno skeletom koji je smješten u koži (egzoskelet). Sastavljen je od krečnjačkih pločica povezanih u oklopnu ljušturu. Bodlje im mogu završavati sa otrovnim mješkom ili im mogu biti mehke i kratke. Te vrste žive zarivene u pijesak. Mogu imati različit oblik.
Opis
Morski ježevi s donje strane tijela imaju usta u kojima se nalazi pet zubića. Oko usta je i pet pari usnih nožica, hemijskih čula za odabir hrane. Oko usta nalazi se i pet busenastih struktura za disanje. Kroz rupice u pločicama, u pet pravilnih dvoredova, prolaze prionjive nožice uz čiju pomoć se ljepljivi vrhovi nožica hvataju za podlogu. Dvostruki redovi završavaju na gornjoj (apikalnoj) strani s jednom čulnom nožicom. Na tjelesnoj površini nalaze se mnogobrojni sitni privjesci, štipaljke, a crijevni otvor nalazi se sa gornje strane. Stanište morskih ježeva najčešće su kamenita i pješčana dna i livade morskih cvjetnica. Vrste nepravilnog oblika, pretežno žive u vanevropskim morima, mnogi i na velikim dubinama.
Morski ježevu hrane se algama i uginulim organizmima koje nanose morske struje; pretežno su biljojedi, ali među njima ima i grabljivica.
Prirodni neprijatelji su im ribe, morske zvijezde i rakovi. Najviše stradaju od parazitskih protozoa, nematoda, kopepoda i drugih bentoskih životinja.
Razmnožavanje
Morski ježevi su gonohoristi, tj. imaju odvojene spolove.Rasplodni organi morskih ježeva nalaze se u tjelesnoj šupljini u međuprostorima radijalnih nizova pločica, s vršne strane. Spolni proizvodi izlaze direktno u vodu, što znači da ih karakterizira vanjska oplodnja. Stvaraju milionne jajašaca. Mlade čuvaju jedino arktički oblici.
Taksonomija
Dosad je oznato je oko 800 vrsta morskih ježeva. U Jadranskome moru najćešći su: [[Cidaris cidaris, Stylocidaris affinis, Arbacia lixula Sphaerechinus granularis, Echinus melo, Psammechinus microtuberculatus), Paracentrotus lividus. Od morskih ježeva nepravilnog oblika, tu žive:Echinocyamus pusillus i Spatangus purpureus).
{div col end}}
Bukvik Gornji
Bukvik Gornji je naseljeno mjesto u općini Brčko, Bosna i Hercegovina.
Djed Mraz
mini|250p|Standardni prikaz Djeda Mraza Djeda Mraz ili Deda Mraz je izmišljeni lik, koji djeci donosi poklone za Novu godinu ili Božić ukoliko su bila poslušna cijelu tu godinu.
Priče o Mrazu
Djed Mraz je prilagođen vremenu, običajima, čak i pojedinim religijama, kulturama i narodima. To se vidi i u Bosni i Hercegovini, gdje žive ljudi različitih ubjeđenja i konfesija. Katolici Djeda Mraza u posljednje dvije decenije najradije nazivaju Djed Božićnjak. Uz Malog Isusa, donosi darove djeci za Božić (25. decembar). Pravoslavci smatraju da Božić Bata poklone raznosi 7. januara, kada se, po julijanskom kalendaru, slavi Božić. Određeni dio Bošnjaka (većinskih muslimana) kao i ateisti prihvataju Djeda Mraza, jer ga shvaćaju i smatraju građanskom tradicijom, nevezanom za crkvu, koji raznosi poklone na Novu godinu (iako se nova godina slavi po kršćanskom kalendaru.
Prva verzija priče govori da Djed Mraz živi na Sjevernom polu sa svojom ženom, bakom Mraz. Tamo postoje radionice gdje vilenjaci izrađuju igračke. Oni pomažu Djedu Mrazu prikupiti sva dječija pisma sa željama i za svako dijete spremiti paketić. Djeda Mraz, putujući u saonicama koje vuku irvasi, ulazi kroz dimnjak i ostavlja pod jelku (ili božićno/novogodišnje drvce) darove. Darove dobijaju samo djeca koja su cijelu tu godinu bila poslušna prema svojim roditeljima. Druga priča kaže da je Djed Mraz iz finskog dijela Laponije i da odatle posjećuje svu djecu svijeta.
Djeda Mrazove kapice se često pogrešno koriste i kad se vrše dobrotvorne svrhe i prikupljanja pomoći onima kojima je pomoć potrebna..
Porijeklo Djeda Mraza
Lik Djeda Mraza nastao je po uzoru na ruskog lika Božić Bate ili katoličkog Svetog Nikole. U posljednjem vijeku Djed Mraz se smatra novogodišnjim običajem, pa je prihvaćen od većine djece cijelog svijeta. 31.12. se u vrijeme bivše Jugoslavije slavio kao Dan dječije radosti. Danas je lik Djeda Mraza jedan od zaštitnih znakova Coca-Cole koja se uspješno plasirala na Božićnu trpezu i lik iz američkih filmova za djecu.
Slavoluk
mini|300px|Slavoluk pobjede ([[Arc de Triomphe) u Parizu (1806–1836)]] Slavoluci su poseban arhitektonski oblik kojeg su izmislili Rimljani. U početku su podizani u čast vojnih pobjeda i trijumfalnih dočeka (kako bi vojskovođa mogao s pobjedničkom vojskom kroz trijumfalni luk ujahati u grad). Najčešće su s jednim ili tri zasvođena prolaza, ukrašeni stubovima ili polu-stubovima koji stoje na visokoj bazi. Ukrašeni su brojnim reljefima koji su i suština slavoluka.
Rimski slavoluci
mini|lijevo|250px|[[Konstantinov slavoluk u Rimu iz 312. g. je najveći rimski slavoluk: 21 x 25.7 x 7.4 m.]] Za rimske slavoluke vidi Spisak slavoluka starog Rima.
Najpoznatiji rimski slavoluci su u Rimu: Titov slavoluk, Slavoluk Septimija Severa i Konstantinov slavoluk; te u Francuskoj u Nimesu; u Alžiru u Timgadu; u Hrvatskoj u Puli, itd.
Konstantinov slavoluk, Podignut u neposrednoj blizini Koloseuma je najveći i najsloženiji slavoluk u Rimskom Carstvu. Ukrašen je najvećim dijelom skulpturama uzetim sa starijih spomenika carskog doba (Trajanovih, Hadrijanovih i od Marka Aurelija). To je najočitije u kontrastu između velikih Hadrijanovih medaljona i Konstantinovog friza koji se nalazi odmah ispod njih. Dok su prvi rađeni sa svim prednostima i vještinom klasične skulpture, drugi su rađeni novim, jednostavnim stilom bez perspektive, kosih linija, skraćenja i dosta je plići.
Toutatis (čvor)
Toutatis može značiti:
Relacija (matematika)
Neka je zadan skup A={1,2,3}, onda je
Posmatrajmo parove gdje je prva koordinata manja od druge.
Neka je zadana relacija na sljedeći način element x iz A manji je od (veći je od) elementa y iz B. Ovo je relacija biti manji od (biti veći od). Relaciju biti veći od predstavlja skup { (2,1), (3,1),(3,2) }. Neka su dati skupovi A i B, a neka je relacija R podskup skupa AxB. Skup R zovemo relacija između elemenata skupa A i skupa B ili relacija sa A u B i pišemo: xRy.
Refleksivna relacija
Za relaciju kažemo da je refleksivna (povratna) onda i samo onda ako je a\ R\ a za a \in A tj ako R sadrži dijagonalu D(A^2)
Simetrična relacija
Za relaciju kažemo da je simetrična ako ima osobinu Ako je a\ R\ b onda je i b\ R\ a tj ako se skup R sastoji od parova simetričnih prema dijagonali D(A^2)
Tranzitivne relacije
Za relaciju kažemo da je tranzitivna onda i samo onda ako ona ima osobinu Ako je onda je a\ R \ c tj
Antisimetrična relacija
Za relaciju kažemo da je antisimetrična ako i samo ako ima osobinu ako je onda je a=b tj
Zakon trihitomije
Za binarnu relaciju R zadanu na skupu S kažemo da zadovoljava zakon trihotomije ako i samo ako vrijedi
Relacija ekvivalencije
Relacija ekvivalencije je relacija koja je: Primjer biti paralelan
po definiciji za dvije prave u ravni kažemo da su paralelne onda i samo onda ako nemaju zajedničkih tačaka ili su sve tačke zajedničke tj identične su.
Ako je R relacija ekvivalencije na skupu A i a iz A onda skup svih elemenata x iz A za koje vrijedi x\ R\ a zovemo klasom elemenata ekvivalentnih sa a u odnosu na relaciju R i označavamo sa C_a tj
Svaka relacija ekvivalencije definisana u skupu R određuje rastavljanje skupa A na disjunktne podskupove koji su klase ekvivalencije elemenata s obzirom na datu relaciju ekvivalencije. Svako disjunkno rastavljanje skupa A određuje u A relaciju ekvivalencije.
Ako je R relacija ekvivalencije u skupu A onda skup svih klasa ekvivalencije ekvivalentnih elemenata sobzirom na relaciju R označavamo sa A/R i nazivamo kvocijentni skup skupa A modulo R. Neka je data ravan \alpha, prava a i tačke A,\ B,\ C u toj ravni. Tačke A,\ B,\ C ne leže na pravoj a. Prava a siječe duž AB ako imaju jednu zajedničku tačku koja je unutrašnja tačka duži AB.
Uređajna relacija
Relacija je relacija strogog poretka (striktnog uređenja) ako je:
Parcijalno uređen skup u kome su svaka dva elementa uporediva zove se linearno (potpuno) uređen skup.
Relacija \leq je linearno uređena relacija
a\leq a
a\leq b & b \leq a onda je a=b
za x, y \in \R.
Dva realna broja su određena tačno jednom relacijom uređenja
Za binarnu relaciju R definisanu na skupu S podskup od AxA kažemo da je strogo linearno urđena ako za nju vrijedi zakon tranzitivnosti.
Neka je\leq uređajna relacija u skupu S (ne nužno) uređajna je ako su a, b, c elementi iz S ili ako je a\leq b & b\leq a
Neka je \leq uređajna relacija u skupu S ako su a,\ b elementi iz S i vrijedi a\leq b kažemo da je a predhodnik elementa b, a ako vrijedi b\leq a onda je b sljedbenik elementa a s obzirom na relaciju \leq.
Analogno ako postoji M iz A da za svako a iz A vrijedi a a\leq M. onda M nazivamo majoranta gornja granica skupa A.
Nekaj je \leq uređajna relacija skupa S i ako je A podskup od S skup svih mjoranata skupa A označimo ga sa P, a skup svih majoranata skupa A označimo sa Q. Ako postoji max \ P zovemo ga infinum od A (oznaka inf\ A), a ako postoji min\ Q zovemo supremum oznaka sup\ Q.
Inverzna relacija
Inverzna relacija definisana na relaciji  je Inverzni odnos odnos "suprug od" o odnosu "njegova supruga." Inverzni odnos odnosa "manje od" je "veće od".
Izvor
Skupovi, relacije, funkcije
Evropsko prvenstvo u nogometu 2020.
Evropsko prvenstvo u nogometu 2020., koje se također naziva i UEFA Euro 2020 ili jednostavno Euro 2020, je bilo 16. UEFA-ino evropsko prvenstvo, četverogodišnje međunarodno europsko prvenstvo u muškom nogometu u organizaciji Unije europskih nogometnih saveza (UEFA).
Turnir, koji se održavao u 11 gradova u 11 zemalja UEFA-e, prvobitno je bio zakazan od 12. juna do 12. jula 2020., ali je odgođen zbog pandemije COVID-19 u Europi i odgođen za 11. juni do 11. jula 2021. Zadržao je naziv "UEFA Euro 2020". Portugal je branitelj naslova, pobijedivši u natjecanju u Francuskoj 2016. godine, a video sistem pomoćnog suca (VAR) debituje na Evropskom prvenstvu na ovom turniru.
Predsjednik UEFA-e Michel Platini rekao je 2012. da će turnir biti održan u nekoliko država kao "romantični" jednokratni događaj za proslavu 60. "rođendana" natjecanja na Evropskom prvenstvu. Imajući najveći kapacitet od bilo kojeg stadiona prijavljenog za natjecanje, stadion Wembley u Londonu trebao bi po drugi puta biti domaćin polufinala i finala, nakon što je to učinjeno prije na turniru 1996. u bivšoj verziji stadiona. Stadion Olimpico u Rimu izabran je za domaćina uvodne utakmice, uključujući Tursku i domaćina Italiju. Prvobitno se igralo na 13 mjesta, kasnije su uklonjena dva domaćina: Bruxelles u decembru 2017. zbog napuštanja izgradnje Eurostadiuma i Dublin u aprilu 2021. jer nije bilo jamstva da bi gledatelji mogli prisustvovati. Španija je također promijenila grad domaćin iz Bilbaa u Sevillu kako bi omogućila prisustvo publike na utakmicama. Talijanski premijer Mario Draghi rekao je da bi se finale trebalo održati u Rimu zbog porasta slučajeva COVID-19 u Velikoj Britaniji.
Italija je osvojila svoju drugu titulu evropskog prvenstva, pobjedivš reprezentaciju Engleske u penal seriji 3–2. (rezultat nakon regularnih 90 minuta bio je 1–1).
Kvalifikacije
U kvalifikacijama neće biti automatske kvalifikacije i svih 55 reprezentacija koje su članice UEFE, ukljućujući 12 reprezentacija koje trebaju završiti faze, moraju završiti i kvalifikacije za 24 mjesta na finalnom takmičenju.
Žrijeb za kvalifikacije za Evropsko prvenstvo 2020. biti će održan 2. decembra 2018. godine u Dublinu, Irska. Glavni proces kvalifikacija će početi u martu 2019. godine. Nakon ulaska Kosova u UEFA-u u maju 2016. godine, bilo je rečeno da će 55 članova u vrijeme biti svrstani u 10 grupa nakon završetka UEFA Lige nacija (pet grupa sa pet timova i pet grupa sa šest timova, sa četiri učesnika finalnog takimičenja UEFA Lige nacija garantirano je da će biti izvučeni u grupama sa pet timova, sa najbolje dvije ekipe u dvije grupe koje će se kvalificirati.
Sa kreiranjem UEFA Lige nacija 2018. godine, sezona 2018/19 biti će povezana sa kvalifikacijama prvenstva i dati će još jednu šansu reprezentacija da se kvalificiraju za Evropsko prvenstvo. Četiri tima iz svake divizije koje se nisu kvalificirale za finalno takmičenje Evropskog prvenstva igrati će "play-off" za svaku diviziju. Play-off će se igrati u martu 2020. Pobjednici play-offa svake divizije će biti odlučeni sa dva polufinala (najbolja rangirana ekipa protiv četvrte najbolje rangirane ekipe i druga najbolja rangirana ekipa protiv treće najbolje rangirane ekipe) i jedno finale (grad domaćin će biti izabran kasnije između dva polufinalna pobjednika). Oni će se pridružiti ostalim 20 timova koji su se već kvalificirali za Evropsko prvenstvo.
Stadioni
13 stadiona je odabrano i ozvaničeno 19. septembra 2014.:
Zejnula Rasulev
Biografija
Rodio se 25. marta 1833 godine u selu Šaripovo Orenburska gubernija u porodici mule. Potiče iz baškirske porodice Kuvakan.